  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 2-тӥ куартолэзе Удмуртиын Россиысь тазалыкез утёнъя министр Михаил Муракшо ужа. Элькун кивалтӥсьёсын ӵош со Дэри ёросысь Хохряки гуртысь выль амбулаторе вуылӥз. Со сярысь улосвыл тӧролэн но кивалтэтлэн пресс-службазы ивортӥз. Выль юртын тазалыксэс эскерыны лыктӥсьёс но висисьёс люкемын, озьы ик пиналъёслы нимаз инты висъямын. Лабораториын биохими анализаторен туала станция пуктэмын, со вирез, мазокъёсты но мукет биоматериалъёсты рос-прос эскерыны луонлык сётэ. Хохрякиысь амбулатори 4 сюрс пала адямилэсь тазалыксэ чакла, смена ӵоже 100 муртэз кутыны быгатэ. Ужасьёс эмъюртын тырмыт, ужзы кулэезъя мынэ. Диспасеризацияя ужпум, кылсярысь, 70 процентлы быдэстэмын. « Кар котыр интыяськем ёросъёсын, Дэри ёросын выллем, югдур котьку аспӧртэм, секыт. Озьы ке но, тазалыкез утёнэн герӟаськем возьматэтъёс татын умоесь. Эмъюрттэт басьтыны луонлыкъёс кылдытон но солэсь ӟечлыксэ будэтон ласянь бадӟым уж лэсьтэмын » Михаил Мурашко, Россись тазалыкез утёнъя министр   Тодэ вайытом, Дэри ёросысь Хорякиын но Ягулын амбулаториосты туэ пӧсьтолэзе усьтӥзы. Матысь вить аръёсы Удмуртиын эшшо сизьым амбулаториос пуктыны малпало. Ватсалом, Ижкарысь 8 номеро кар эмъюртлэн поликлиникаяз федерал министр ивортодэт технологиосты уже пыӵатонэн тодматскиз.  Тегъёс: Дэри Тазалык эмъяськонниос  